Ye descendient de Sundiata Keïta, qui estió establidor en o sieglo XIII de l'Imperio de Mali. En o suyo país yera descriminato por o suyo albinismo, que en a cultura d'os mandingas ye considerato un signo de mala suerte y que nomás tienen as presonas con poders maleficos. Antiparte, a suya familia, una familia d'a nobleza tradicional d'o suyo país, no yera d'alcuerdo con o suyo intrés por a musica, en estar tradicionalment en a redolada a musica a los ditos griot, que formaban una traza de casta esferenciata d'a resta d'a sociedat. Asinas, en 1968 s'establió en Bamako, dica 1973 quan se tresladó enta Costa de Vori. A meyatos d'os anyos 1980 se tresladó enta Francia.